România continuă vaccinarea cu Astra Zeneca. Explicația CNCAV.
Autoritățile române au decis, luni seară, continuarea vaccinării cu serul AstraZeneca. Decizia a fost luată în cadrul unei ședințe extraordinare. Mai multe state europene au decis să renunțe temporar la utilizarea acestui vaccin după semnalarea unor efecte secundare.
Comitetul de coordonare a vaccinării a decis, luni seara, ca România să continue campania de vaccinare cu serul de la AstraZeneca, deși mai multe state europene au decis să renunțe temporar la utilizarea acestui ser.Conform sursei citate, a avut loc o ședință extraordinară la care au participat reprezentanții Comitetului Național de Coordonare a Activităților privind Vaccinarea împotriva COVID-19 (CNCAV).Precizări privind vaccinarea cu vaccinul produsde compania Oxford/AstraZeneca"În urma analizării rapoartelor de reacții adverse înregistrate în România, a motivării deciziilor celorlalte țări, a evenimentelor raportate la nivel internațional, dar și a recomandărilor autorității de reglementare de la nivel european, Agenția Europeană a Medicamentului (EMA), reprezentanții din cadrul instituțiilor mai sus menționate au decis continuarea campaniei de vaccinare în România cu toate vaccinurile împotriva COVID-19, autorizate în momentul de față la nivel european", a anunțat CNCAV."Până la finalizarea evaluării cazurilor semnalate de tulburări de coagulare a sângelui de către Comitetul de farmacovigilență al Agenției Europene a Medicamentului (EMA), PRAC (Pharmacovigilance Risk Assessment Committee) și emiterea unei recomandări în cadrul întâlnirii extraordinare care va avea loc joi, 18 martie, EMA recomandă continuarea vaccinării, subliniind că beneficiile vaccinării în prevenirea formelor grave de COVID-19 și deces depășesc riscul apariției de reacții adverse (https://www.ema.europa.eu/en/news/emassafety-committee-continues-investigation-covid-19-vaccine-astrazeneca-thromboembolicevents)", mai arată autoritățile.